CELEX: C2006/294/20
Language: fi
Date: 2006-12-02 00:00:00
Title: Asia C-128/05: Yhteisöjen tuomioistuimen tuomio (kolmas jaosto) 28.9.2006 — Euroopan yhteisöjen komissio v. Itävallan tasavalta (Jäsenyysvelvoitteiden noudattamatta jättäminen — Kuudes arvonlisäverodirektiivi — Kansainvälisiä henkilökuljetuksia suorittavat yritykset, jotka ovat sijoittautuneet toiseen jäsenvaltioon — Vuotuinen korkeintaan 22000 euron suuruinen liikevaihto Itävallassa — Yksinkertaistetut verotusta ja veronkantoa koskevat yksityiskohtaiset säännöt arvonlisäverotuksessa)

2.12.2006   
            
            
               FI
            
            
               Euroopan unionin virallinen lehti
            
            
               C 294/12
            
         Yhteisöjen tuomioistuimen tuomio (kolmas jaosto) 28.9.2006 — Euroopan yhteisöjen komissio v. Itävallan tasavalta
   (Asia C-128/05) (1)
   
   (Jäsenyysvelvoitteiden noudattamatta jättäminen - Kuudes arvonlisäverodirektiivi - Kansainvälisiä henkilökuljetuksia suorittavat yritykset, jotka ovat sijoittautuneet toiseen jäsenvaltioon - Vuotuinen korkeintaan 22 000 euron suuruinen liikevaihto Itävallassa - Yksinkertaistetut verotusta ja veronkantoa koskevat yksityiskohtaiset säännöt arvonlisäverotuksessa)
   (2006/C 294/20)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamies: D. Triantafyllou)
   
      Vastaaja: Itävallan tasavalta (asiamiehet: aluksi H. Dossi, sittemmin M. Fruhmann)
   Oikeudenkäynnin kohde
   Jäsenyysvelvoitteiden noudattamatta jättäminen — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1) 2 ja 6 artiklan, 9 artiklan 2 kohdan b alakohdan, 17 ja 18 artiklan ja 22 artiklan 3–5 kohdan rikkominen — Itävallan ulkopuolelle sijoittautuneisiin kansainvälisiä henkilökuljetuksia harjoittaviin yrityksiin, joiden vuotuinen liikevaihto Itävallassa on alle 22 000 euroa, sovellettava erityissäännöstö — Ei velvollisuutta toimittaa veroilmoituksia ja maksaa veron nettomäärää
   Tuomiolauselma
   
               1)
            
            
               Itävallan tasavalta ei ole noudattanut jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY 18 artiklan ja 22 artiklan 3–5 kohdan mukaisia velvoitteitaan, koska se on sallinut sellaisten Itävallan ulkopuolelle sijoittautuneiden, henkilökuljetuksia Itävaltaan suorittavien verovelvollisten, joiden vuotuinen liikevaihto Itävallassa on alle 22 000 euroa, jättää tekemättä veroilmoituksia ja maksamatta arvonlisäveron nettomäärää — katsoen näissä tapauksissa, että kannettavan arvonlisäveron määrä on sama kuin vähennyskelpoisen arvonlisäveron määrä — ja koska se on edellyttänyt yksinkertaistettujen säännösten soveltamisen osalta, ettei laskuissa ja laskuina toimivissa asiakirjoissa mainita Itävallan arvonlisäveroa.
            
         
               2)
            
            
               Kanne hylätään muilta osin.
            
         
               3)
            
            
               Itävallan tasavalta velvoitetaan korvaamaan oikeudenkäyntikulut.
            
         
      (1)  EUVL C 182, 23.7.2005.